સાઉદી અરેબિયા સતત કડક અને મોટા નિર્ણયો લઈને સમગ્ર દુનિયાને ચોંકાવી રહ્યું છે. પાછલા પાંચ વર્ષોને જોઈએ તો સમજી શકાય છે કે કેવી રીતે સાઉદી અરેબિયા પોતાની કટ્ટરવાદી વિચાર કે ઓળખાણને સમગ્ર રૂતે બદલવા ઈચ્છે છે. આ દરમિયાન સાઉદીએ મહિલાઓ માટે ઘણા ખાસ નિર્ણયો લીધા છે તો ઈકોનોમીને સુધારવા માટે પણ મોટા ફેંસલાઓ કર્યા છે. સાઉદી દ્વારા હાલમાં જ લેવાયેલો એક મહત્વનો નિર્ણય આ વાચની સાબિતી છે. સોમવારથી એટલે કે 1લી જાન્યુઆરીથી લાંબા સમયથી મુક્ત કહેવાતા ખાડીના દેશોમાં વેટની પ્રથા શરૂ કરવામાં આવી છે. તેને લાગુ કરવામાં સાઉદી અરેબિયા અને સંયુક્ત અરબ અમીરાત પહેલા દેશ છે.